Ula di tukkist-agi n usefru, ad nefhem s wudem arusrid belli aserdun yedda d yiman-is ifaq s wayen iḍerrun yid-s, meḥsub d uḥric. Maca gar sin n yimedyaten-agi i d-nebder, temgarad tsiwelt-nsen di tmacahut ɣer tezlit, imi di tmacahut ṭṭbiɛa n userdun tettban-d deg wawal-nni i yenna i lewḥuc; maca di tezlit amedyaz yenna-t-id s talɣa niḍen, meḥsub tiḥerci n uwademagi, tban-d ɣef yiles n umsawal. Abeddel-agi n talɣa yettbeggin-d yal tikkelt aɣanib n umedyaz.